
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 465 


5 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης προέδρου, μελών και 
γραμματείας της Επιτροπής Παρακολούθησης και 


Παραλαβής του έργου με την επωνυμία «ΚΑΝΩΝ» 1 
Παραχώρηση κατά χρήση του Πάρκου Μαρίνας Φλοί¬ 
σβου στον Δήμο Παλαιού Φαλήρου. 2 

Παραχώρηση κατά χρήση του Μεγάρου Δουκίσσης 
Πλακεντίας στην Κοινότητα Πεντέλης. 3 


ΑΠΟΦΑΣΕΙ Σ 

Αριθ. 2/22836/0022 (1) 

Καθορισμός αποζημίωσης προέδρου, μελών και γραμμα¬ 
τείας της Επιτροπής Παρακολούθησης και Παραλα¬ 
βής του έργου με την επωνυμία «ΚΑΝΩΝ». 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 18 παρ. 18 του Ν. 2503/1997 (ΦΕΚ 
107/Α/30.5.1997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

β) Του άρθρου 40 του Ν. 849/1978, όπως τροποποιήθη¬ 
κε με το άρθρο 3 του Ν. 2129/1993 «Αύξηση συντάξεων 
και άλλες διατάξεις». 

γ) Της παρ. 3 του άρθρου 22 του Ν. 2362/1995 (ΦΕΚ 
247/Α//27.11.1995) «περί Δημοσίου Λογιστικού, ελέγχου 
των δαπανών του Κράτους και άλλες διατάξεις. 

δ) Του άρθρου 27 του Ν. 2081/1992 (ΦΕΚ 154/Α/1992) 
με το οποίο προστέθηκε άρθρο 29Α στο Ν. 1558/1985, 
όπως τελικά αντικαταστάθηκε με το άρθρο 1 του Ν. 
2469/1997. 

ε) Του Π.Δ.373/1995 (ΦΕΚ 201/Α/14.9.1995) «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του». 


στ) Του Π.Δ. 400/1995 (ΦΕΚ226/Α/1.11.1995) «Σύσταση 
Γ ενικής Γ ραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

2. Την υπ’ αριθμ. ΔΙΔΚ/Φ.38/2/15466/22.7.1999 απόφαση 
της Υπουργού Εσωτερικών, Δημόσιας Διοίκησης και Απο¬ 
κέντρωσης «Ορισμός μελών Επιτροπής Παρακολούθησης 
και Παραλαβής της μελέτης με την επωνυμία “ΚΑΝΩΝ”». 

3. Την υπ’ αρ. 2/80345/0004/8.11.1999 κοινή Υπουργική 
απόφαση (ΦΕΚ 2040/Β/19.11.1999) «Μεταβίβαση εξου¬ 
σίας υπογραφής σύμφωνα με το άρθρο 7 παρ. 1 του Ν. 
1943/91». 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού προϋ¬ 
πολογισμού, ύψους 7.680.000 δρχ. (επτά εκατομμυρίων 
εξακοσίων ογδόντα χιλιάδων δραχμών) για το έτος 2000 και 
δαπάνη ύψους 6.400.000 δρχ. (έξι εκατομμυρίων τετρακο- 
σίων χιλιάδων δραχμών) για το έτος 2001, που θα καλυφθεί 
από τις πιστώσεις του Φ.07-150 ΚΑΕ 0515, αποφασίζουμε: 

5. Καθορίζουμε,κατά παρέκκλιση των διατάξεωντου Ν. 
2470/1997, αποζημίωση, κατά μήνα για τον Πρόεδρο, τα 
μέλη και τη γραμματεία της Επιτροπής Παρακολούθησης 
και Παραλαβήςτης μελέτης, με την επωνυμία ΚΑΝΩΝ, ως 
ακολούθως: 

Πρόεδρος: 80.000 δρχ. 

Μέλος: 65.000 δρχ. 

Μέλος γραμματείας: 40.000 δρχ. 

6. Η ανωτέρω αποζημίωση καταβάλλεται στους δικαι¬ 
ούχους εις ολόκληρο * 1 υπό την προϋπόθεση ότι μετείχαν 
σετουλάχιστοντέσσερις (4) συνεδριάσεις το μήνα. Σε πε¬ 
ρίπτωση που μετείχαν σε λιγότερες των τεσσάρων συνε¬ 
δριάσεις η αποζημίωση μειώνεται στο τέταρτο. 

7. Η ισχύς της παρούσας αρχίζει από 1.1.2000 και λήγει 
την 31.10.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 3 Μαρτίου 2000 


Οι Γ ενικοί Γ ραμματείς 


Δημόσιας Διοίκησης 
Υπουργείου Εσωτερικών, 
Δημόσιας Διοίκησης 
και Αποκέντρωσης 
ΠΑΝΑΓΙΩΤΗΣ ΒΑΣΙΛΕΙΟΥ 


Δημοσιονομικής 

Πολιτικής 

Υπουργείου 

Οικονομικών 

ΙΩΑΝΝΗΣ ΚΟΥΣΟΥΛΑΚΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ.Τ/1179 (2) 

Παραχώρηση κατά χρήση του Πάρκου Μαρίνας Φλοί¬ 
σβου στον Δήμο Παλαιού Φαλήρου. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν. 1565/50 «περί ΕΟΤ» όπως κυ¬ 
ρώθηκε με το Ν. 1624/52 και τροποποιήθηκε με το Ν.Δ. 
4109/60 και 201/74. 

2. Τις διατάξεις του άρθρου 260 του Π.Δ. 410/95 «περί 
Κοινοτικού και Δημοτικού Κώδικα» (ΦΕΚ231/Α/95). 

3. Τις διατάξεις του Ν. 2160/93 «Ρυθμίσεις για τον 
Τουρισμό και άλλες διατάξεις» (ΦΕΚ 118/Α/19.7.93), σε 
συνδυασμό με το Π.Δ. 365/97 «Διατήρηση εποπτείας 
Ν.Π.Δ.Δ. από το Υπουργείο Ανάπτυξης» (ΦΕΚ 
241/Α/97). 

4. Τις διατάξεις του άρθρου 29Α του Ν. 1558/85 προ- 
στεθέντος δια του άρθρου 27 του Ν. 2081/92, όπως αντι- 
καταστάθηκε με το άρθρο 1 παρ.2ατου Ν. 2469/97 (ΦΕΚ 
38/Α). 

5. Το Π.Δ. 27/96 (ΦΕΚ 19/Α/1.2.96) «περί συγχώνευσης 
των Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου στο Υπουργείο Ανάπτυ¬ 
ξης». 

6. Το Π.Δ. 33/99 (ΦΕΚ 36/Α/19.2.99) «Διορισμός Υπουρ¬ 
γών, Αναπληρωτή Υπουργού και Υφυπουργών». 

7. Τη με αριθμό 1107147/1239/006 Α/4.10.96 (ΦΕΚ 
922/Β/4.10.96) απόφαση του πρωθυπουργού και του 
υπουργού Οικονομικών «περί ανάθεσης αρμοδιοτήτων 
στους Υφυπουργούς Οικονομικών». 

8. Τη με αριθ. 8211/8.3.99 Κοινή Απόφαση του Πρωθυ¬ 
πουργού και του Υπουργού Εσωτερικών-Δη μ. Διοίκησης 
και Αποκέντρωσης «περί ανάθεσης αρμοδιοτήτων Υφυ¬ 
πουργού ΕΣ.Δ.Δ.&Α.» (ΦΕΚ 198/Β/8.3.99). 

9. Τη με με αριθ. 62/1999 απόφαση του Δημοτικού Συμ¬ 
βουλίου του Δήμου Παλαιού Φαλήρου. 

10. Την υπ’ αριθ. 44 /44/5/17.2.2000 Απόφαση του 
Δ.Σ./Ε.Ο.Τ., αποφασίζουμε: 

1. Παραχωρούμε, κατά χρήση και χωρίς αντάλλαγμα, 
στον Δήμο Παλαιού Φαλήρου, το Πάρκο Μαρίνας Φλοί¬ 
σβου και τις επ’ αυτού εγκαταστάσεις, ιδιοκτησίας ΕΟΤ, 
όπως αυτό αποτυπώνεται υπό τα στοιχεία Α Β Γ Α 1 Δ Α 9 
ΕΖΗΘΘ'1 ΜΝΞΟΠΡΣΑ στο με αριθ. 
1389/78/48263/20.9.1999 τοπογραφικό διάγραμμα με 
σκοπό την δημιουργία από τον Δήμο πνεύμονα πρασίνου 
για την περιοχή με ήπιας μορφής παρεμβάσεις, που θα 
υπηρετούν πολιτιστικούς και ψυχαγωγικούς σκοπούς. 

2. Η παραχώρηση γίνεται με τους εξής όρους, τους 
οποίους θα πρέπει πρώτα να αποδεχθεί ο Δήμος με σχε¬ 
τικό πρακτικό του Δημοτικού Συμβουλίου του που θα 
εγκριθεί νόμιμα και θα επισυναφθεί στην υπογραφησόμε- 
νη σύμβαση: 

α. Η διάρκεια της παραχώρησης ορίζεται στα είκοσι πέ¬ 
ντε (25) χρόνια με ημερομηνία έναρξης την ημερομηνία 
υπογραφής της σχετικής σύμβασης στην οποία θα προ- 
σαρτηθούν τα παραπάνω διαγράμματα του ΕΟΤ. Η παρά¬ 
δοση του ακινήτου κατά την έναρξη της παραχώρησης 
στον Δήμο Παλαιού Φαλήρου και η απόδοση τούτου στον 


ΕΟΤ κατά την λήξη της θα γίνει με σχετικό πρωτόκολλο 
που θα υπογράφει από τους συμβαλλόμενους. 

β. Η κατά χρήση παραχώρηση του εν λόγω Πάρκου 
στον Δήμο Παλαιού Φαλήρου γίνεται προς το σκοπό της 
δημιουργίας από το Δήμο στα πλαίσια της κείμενης νομο¬ 
θεσίας , πνεύμονα πρασίνου για την περιοχή με ήπιας 
μορφής παρεμβάσεις στο χώρο, φιλικές προς τον άν¬ 
θρωπο και το περιβάλλον, που θα υπηρετούν πολιτιστι¬ 
κούς και ψυχαγωγικούς σκοπούς. 

γ. Ο Δήμος υποχρεούται να υποβάλει στον ΕΟΤ εντός 
ενός έτους από της υπογραφής της σύμβασης, μελέτη 
διαμόρφωσης των χώρων προς έγκριση από την αρμόδια 
υπηρεσία του ΕΟΤ υποχρεούμενος να συμμορφούται 
προς τις υποδείξεις της άνω υπηρεσίας. Μετά την έγκρι¬ 
ση της μελέτης από τον ΕΟΤ και τη λήψη από τον Δήμο 
όλων των κατά νόμο απαιτουμένων αδειών και εγκρίσεων 
υποχρεούται αυτός να εκτελέσειτις σχετικές εργασίες με 
δική του αποκλειστικά μέριμνα, ευθύνη και δαπάνες. Εξ 
άλλου όλες οι σχετικές άδειες που απαιτούνται κατά νό¬ 
μο για την εκτέλεση των εργασιών θα εκδοθούν με ευθύ¬ 
νη, μέριμνα και δαπάνες αποκλειστικά του Δήμου, του 
ΕΟΤ μη υπέχοντος έναντι αυτού οποιαδήποτε ευθύνη σε 
περίπτωση που για οποιοδήποτε λόγο δεν καταστεί δυνα¬ 
τή η έκδοση των αδειών αυτών ή η μετά την έναρξη της 
λειτουργίας των εγκαταστάσεων διακοπή ή η απαγόρευ¬ 
ση αυτής για οποιοδήποτε λόγο. Σε όλες τις παραπάνω 
περιπτώσεις η σύμβαση παραχώρησης θα λύεται αυτοδι¬ 
καίως αζημίως για τον ΕΟΤ και τον Δήμο, του τελευταίου 
υποχρεούμενου σε άμεση απόδοση παντελώς ελεύθερης 
της παραχωρούμενης έκτασης στον ΕΟΤ χωρίς οποιαδή¬ 
ποτε αποζημίωση τούτου (του Δήμου) για δαπάνες του 
κ.λ.π. δ. Όλα τα πάσης φύσεως λειτουργικά έξοδα (ΟΤΕ, 
ΔΕΗ,φύλαξη, καθαρισμός κτιρίου κλπ.) θα βαρύνουν την 
Κοινότητα καθ’ όλη την διάρκεια της παραχώρησης, του 
ΕΟΤ απαλλασομένου πάσης υποχρεώσεως για δαπάνες 
αφορώσες εν γένει στην λειτουργία του Μεγάρου. 

ε. Πριν από την εκτέλεση οποιοσδήποτε εργασίας, ο 
Δήμος υποχρεούται κατά την σύνταξη των σχετικών με¬ 
λετών να λάβει υπόψη τις ρυθμίσεις για χρήσεις γης και 
περιορισμούς δόμησης του ΟΡΣΑ και οι οποίες μελέτες 
θα πρέπει απαραιτήτως να εγκριθούν από ΟΡΣΑ, Δασαρ¬ 
χείο και κάθε άλλο συναρμόδιο φορέα. 

ζ. Ο Δή μος υποχρεο ύται να μεριμνά για την, με δικές το υ 
αποκλειστικά δαπάνες και χωρίς καμία υποχρέωση του 
ΕΟΤ, καλή λειτουργία, διατήρηση και συντήρηση του 
Πάρκου καιτωνεγκαταστάσεώντου, καθ’ όλη τη διάρκεια 
της παραχώρησης κι ο ΕΟΤ θα δύναται δι’ οργάνωντου να 
ελέγχει την τήρηση των παραπάνω. Όλες οι εργασίες και 
οι σχετικές δαπάνες που θα εκτελεσθούν από τον Δήμο 
θα παραμείνουν μετά τη λήξη ή τη λύση της παραχώρη¬ 
σης επ’ ωφελείατου ακινήτου και του ΕΟΤ, του Δήμου μη 
δικαιουμένου σε αφαίρεσή τους και παραιτουμένου στη 
σύμβαση οιασδήποτε απαίτησης αποζημίωσής του γι’ αυ¬ 
τές, ακόμη και κατά τις διατάξεις περί αδικαιολογήτου 
πλουτισμού. Όλα τα πάσης φύσεως λειτουργικά έξοδα 
(ΟΤΕ, ΔΕΗ, φύλαξη, καθαρισμός πάρκου κλπ.) θα βαρύ¬ 
νουν τον Δήμο καθ’ όλη την διάρκεια της παραχώρησης, 
του ΕΟΤ απαλλασομένου πάσης υποχρεώσεως για δα¬ 
πάνες αφορώσες εν γένει στην λειτουργία του Πάρκου 
και των εγκαταστάσεών του, σημερινών και μελλοντικών. 

η. Η εκτέλεση των εργασιών θα παρακολουθείται από 
τεχνικούς του ΕΟΤ οι οποίοι θα μπορούν να κάνουν υπο- 

δείξεις στον Δήμο, προς τις οποίες θα πρέπει να συμμορ¬ 
φώνεται. 

θ. Ουδεμία μετατροπή και γενικά επέμβαση στη δια¬ 
μόρφωση του χώρου επιτρέπεται χωρίς την προηγούμε¬ 
νη έγγραφη έγκριση του ΕΟΤ. 

ι. Απαγορεύεται η περαιτέρω παραχώρηση της χρήσης 
ή εκμετάλλευσης εν άλω ή εν μέρειτου παραχωρούμενου 
Πάρκου από τον Δήμο Παλαιού Φαλήρου σε τρίτους με 
οποιοδήποτε τρόπο. 

ια. Ο Δήμος Π.Φαλήρου θα αναλάβειτην υποχρέωση να 
πυρασφαλίσει με δικά του έξοδα τις επεμβάσεις στο πα- 
ραχωρούμενο ακίνητο καθ’ όλη τη διάρκεια της παραχώ¬ 
ρησης για ποσό που θα ανταποκρίνεται στην πραγματική 
του αξία και να παραδώσει στον ΕΟΤ τα σχετικά αποδει¬ 
κτικά έγγραφα στα οποία ως δικαιούχος της καταβληθη- 
σομένης αποζημιώσεως σε περίπτωση επελεύσεως του 
ασφαλιστικού κινδύνου θα αναφέρεται ο ΕΟΤ, ο οποίος 
και θα την εισπράττει, δι’ ίδιο λογαριασμό. 

ιβ. Ο Δήμος θα αναλάβειτην υποχρέωση να εγκαταστή- 
σει στις εγκαταστάσεις του σύστημα πυροπροστασίας 
σύμφωνα με τις ισχύουσες πυροσβεστικές διατάξεις. Η 
μελέτη πυροπροστασίας πρέπει να λάβει υπόψη της την 
ιδιαιτερότητα του πράγματος που παραχωρείται. 

ια. Απαγορεύεται η μετατροπή της χρήσης της παρα- 
χωρούμενης έκτασης και των εγκαταστάσεών της πέραν 
του σκοπού για τον οποίο παραχωρείται. 

ιβ. Ο ΕΟΤ δεν έχει καμία ευθύνη ούτε υποχρέωση απο¬ 
ζημιώσεως του Δήμου ή άλλη υποχρέωση έναντι αυτού 
για τυχόν ελαττώματα του ακινήτου που παραχωρείται, 
έστω και κεκρυμμένα, ο δε Δήμος θα δηλώσει στη σύμβα¬ 
ση που θα υπογράφει ότι έχει εξετάσει το παραχωρούμε- 
νο ακίνητο και τελεί σε πλήρη γνώση και αποδοχή υπ’ αυ¬ 
τής της νομικής και πραγματικής κατάστασής του , ως και 
της αυθαίρετης χρήσης που γίνεται από την προαναφερ- 
θείσα εταιρία «Πάρκ Φλοίσβος ΕΠΕ» του περιβάλλοντος 
το μισθωθέν υπ’ αυτής αναψυκτήριο χώρου, ο οποίος 
αποτελεί τμήμα της παραχωρούμενης στο Δήμο έκτασης 
του Πάρκου και δεν περιλαμβάνεται στην υπογραφείσα 
από την ανωτέρω εταιρία μίσθωση. Ο Δήμος δικαιούται, 
ανεξάρτητα των όποιων ενεργειών του ΕΟΤ για την απο¬ 
βολή της άνω εταιρίας από τον χώρο που αυθαίρετα, κα- 
τέχεται απ’ αυτή, να λάβει ο ίδιος άλατα αναγκαία μέτρα 
ως χρησάμενοςτου ως άνω χώρου, που του παρέχει προς 
τούτο το δικαίωμα ο νόμος κατά της ως άνω εταιρίας για 
να περιέλθει στη χρήση του ο αυθαίρετα κατεχόμενος υπ’ 
αυτής χώρος. 

ιγ. Ο Δήμος οφείλει να μεριμνά καθ’ όλη τη διάρκεια της 
παραχώρησης για την φύλαξη και διατήρηση της κατο¬ 
χής του παραχωρούμενου ακινήτου και να αποκρούει με 
όλα τα νόμιμα μέσα κάθε καταπάτηση ή απόπειρα κατα¬ 
πάτησης αυτού ως και να γνωστοποιεί στον ΕΟΤ εγγρά- 
φως κάθε τυχόν προσβολή των δικαιωμάτων του. 

ιδ. Παράβαση οποιουδήποτε όρου από τον Δήμο, καθ’ 
όσον όλοι οι όροι θεωρούνται ουσιώδεις, θα συνεπάγεται 
την ανάκληση της παραχώρησης και την άμεση επιστρο¬ 
φή του ακινήτου στον ΕΟΤ, του Δήμου υποχρεούμενου 
στην περίπτωση αυτή επί πλέον σε ανόρθωση κάθε ζη¬ 
μίας του ΕΟΤ από την ως άνω αιτία. 

ιε. Ο ΕΟΤ επιφυλάσσεται του δικαιώματος όπως κατά 
την κατάρτιση της συμβάσεως συμπεριλάβει και κάθε 
όρο διασφαλιστικό των δικαιωμάτων του. 

4. Η παρούσα Απόφαση δεν προκαλεί δαπάνη σε βάρος 
του κρατικού προϋπολογισμού. 


Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Απριλίου 2000 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΓΕΩΡΓΙΟΣ ΦΛΩΡΙΔΗΣ ΓΕΩΡΓΙΟΣ ΔΡΥΣ 

ΑΝΑΠΤΥΞΗΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ.Τ/1180 (3) 

Παραχώρηση κατά χρήση του Μεγάρου Δουκίσσης 
Πλακεντίας στην Κοινότητα Πεντέλης. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν.1565/50 «περί ΕΟΤ» όπως κυ¬ 
ρώθηκε με το Ν. 1624/52 και τροποποιήθηκε με το Ν.Δ. 
4109/60 και 201/74. 

2. Το διατάξεις του άρθρου 260 του Π.Δ.410/95 «περί 
Κοινοτικού και Δημοτικού Κώδικα» (ΦΕΚ231/Α/95). 

3. Τις διατάξεις του Ν. 2160/93 «Ρυθμίσεις για τον Του¬ 
ρισμό και άλλες διατάξεις» (ΦΕΚ 118/Α/19.7.93), σε συν¬ 
δυασμό με το Π.Δ.365/97 «Διατήρηση εποπτείας Ν.Π.Δ.Δ. 
από το Υπουργείο Ανάπτυξης» (ΦΕΚ 241/Α/97). 

4. Τις διατάξεις του άρθρου 29Α του Ν. 1558/85 προ- 
στεθέντος δια του άρθρου 27 του Ν. 2081/92, όπως αντι- 
καταστάθηκε με το άρθρο 1 παρ. 2α του Ν. 2469/97 (ΦΕΚ 
38/Α). 

5. Το Π.Δ. 27/96 (ΦΕΚ 19/Α/1.2.96) «περί συγχώνευσης 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

6. Το Π.Δ. 33/99 (ΦΕΚ 36/Α/19.2.99) «Διορισμός Υπουρ¬ 
γών, Αναπληρωτή Υπουργού και Υφυπουργών». 

7. Τη με αριθμό 1107147/1239/006 Α/4.10.96 (ΦΕΚ 
922/Β/4.10.6) απόφαση του πρωθυπουργού και του 
υπουργού Οικονομικών «περί ανάθεσης αρμοδιοτήτων 
στους Υφυπουργούς Οικονομικών». 

8. Τη με αριθ. 8211/8.3.99 Κοινή Απόφαση του Πρωθυ¬ 
πουργού και του Υπουργού Εσωτερικών - Δημ. Διοίκησης 
και Αποκέντρωσης «περί ανάθεσης αρμοδιοτήτων Υφυ¬ 
πουργού ΕΣ.Δ.Δ.&Α.» (ΦΕΚ 198/Β/8.3.99). 

9. Την υπ’ αριθ. 53/6/2.3.2000 Απόφαση του Δ.Σ./Ε.Ο.Τ. 

10. Το υπ’ αριθ. Φ.29/ζ.502/2.2.2000 έγγραφο της Κοι¬ 
νότητας Πεντέλης, αποφασίζουμε: 

1. Παραχωρούμε, κατά χρήση και χωρίς αντάλλαγμα, 
στην Κοινότητα Πεντέλης το Μέγαρο Δουκίσσης Πλακε¬ 
ντίας καθώς τον περιβάλλοντα αυτό χώρο, που ευρίσκε- 
ται στην περιοχή της άνω Κοινότητας, όπως αυτό απεικο¬ 
νίζεται στο υπ’ αριθ. 576/2/30592 τοπογραφικό διάγραμ¬ 
μα, για χρήσεις πολιτιστικών και συναφών εκδηλώσεων, 
εκθέσεων ζωγραφικής, γλυπτικής. 

2. Η παραχώρηση γίνεται με τους εξής όρους τους οποί¬ 
ους θα πρέπει πρώτα να αποδεχθεί η Κοινότητα με σχετι¬ 
κό πρακτικό του Κοινοτικού Συ μβουλίου της που θα εγκρι- 
θεί νόμιμα και θα επισυναφθεί στην υπογραφησόμενη 
σύμβαση: 

α. Η διάρκεια της παραχώρησης ορίζεται στα δέκα (10) 
χρόνια με ημερομηνία έναρξης την ημερομηνία υπογρα¬ 
φής της σχετικής σύμβασης. Η παράδοση του ακινήτου 
κατά την έναρξη της παραχώρησης στην Κοινότητα και η 

απόδοση τούτου στον ΕΟΤ κατά την λήξη της θα γίνει με 
σχετικό πρωτόκολλο που θα υπογράφει. 

β. Η κατά χρήση παραχώρηση του εν λόγω ακινήτου 
στην Κοινότητα Πεντέλης γίνεται προκειμένου το ως άνω 
κτίριο μνημειακής αρχιτεκτονικής να αναδειχθεί και να 
λειτουργήσει για χρήσεις πολιτιστικών και συναφών εκ¬ 
δηλώσεων. 

γ. Η Κοινότητα Πεντέλης υποχρεούται να μεριμνά για 
την, με δικές της αποκλειστικά δαπάνες και χωρίς καμία 
υποχρέωση του ΕΟΤ ανακαίνιση, καλή λειτουργία, διατή¬ 
ρηση και συντήρηση του ακινήτου καθ’ όλη τη διάρκεια 
της παραχώρησης και ο ΕΟΤ θα δύναται δι’ οργάνων του 
να ελέγχει την τήρηση των παραπάνω. Όλες οι εργασίες 
και οι σχετικές δαπάνες που θα εκτελεστούν από την Κοι¬ 
νότητα θα παραμείνουν μετά τη λήξη ή τη λύση της πα¬ 
ραχώρησης επ’ ωφελεία του ακινήτου και του ΕΟΤ, της 
Κοινότητας μη δικαιούμενης σε αφαίρεσή τους και πα¬ 
ραιτούμενης στη σύμβαση οιασδήποτε απαίτησης απο¬ 
ζημίωσής της γι’ αυτές ως και τις διατάξεις περί αδικαιο¬ 
λογήτου πλουτισμού. 

δ. Όλα τα πάσης φύσεως λειτουργικά έξοδα (ΟΤΕ, 
ΔΕΗ,φύλαξη, καθαρισμός κτιρίου κλπ.) θα βαρύνουν την 
Κοινότητα καθ’ όλη την διάρκεια της παραχώρησης, του 
ΕΟΤ απαλλασομένου πάσης υποχρεώσεως για δαπάνες 
αφορώσες εν γένει στην λειτουργία του Μεγάρου. 

ε. Η Κοινότητα Πεντέλης υποχρεούται να υποβάλει με¬ 
τά την υπογραφή της σύμβασης μελέτη ανακαίνισης και 
συντήρησης του κτιρίου εντός έξι μηνών προς έγκριση 
απάτην αρμόδια υπηρεσία του ΕΟΤ και του ΥΠΠΟ και στη 
συνέχεια να εκτελέσει τις σχετικές εργασίες με δική της 
μέριμνα ,ευθύνη και δαπάνες εντός ενός έτους από την 
χορήγηση της παραπάνω έγκρισης. Παραβίαση των υπο¬ 
χρεώσεων και του χρονοδιαγράμματος του παρόντος συ¬ 
νεπάγεται αυτοδίκαια διακοπή της σύμβασης αυτής και 
επιστροφή του ακινήτου στον ΕΟΤ. 

στ. Η εκτέλεση των εργασιών θα παρακολουθείται από 
τεχνικούς του ΕΟΤ οι οποίοι θα μπορούν να κάνουν υπο¬ 
δείξεις στην Κοινότητα, προς τις οποίες θα πρέπει να συμ¬ 
μορφώνεται. 

ζ. Ουδεμία μετατροπή και γενικά επέμβαση στη δια¬ 
μόρφωση του χώρου επιτρέπεται χωρίς την προηγούμε¬ 
νη έγγραφη έγκριση του ΕΟΤ. 

η. Απαγορεύεται η περαιτέρω παραχώρηση της χρήσης 
ή εκμετάλλευσης του Μεγάρου απάτην Κοινότητα σε τρί¬ 
τους με οποιοδήποτε τρόπο, χωρίς την έγκριση του ΕΟΤ. 

θ. Η Κοινότητα Πεντέλης θα αναλάβει την υποχρέωση 
να πυρασφαλίσει με δικά της έξοδα το παραχωρούμενο 
ακίνητο καθ’ όλη τη διάρκεια της παραχώρησης για ποσό 


που θα ανταποκρίνεται στην πραγματική του αξία και να 
παραδώσει στον ΕΟΤ τα σχετικά αποδεικτικά έγγραφα 
στα οποία ως δικαιούχος της καταβληθησομένης αποζη- 
μιώσεως σε περίπτωση επελεύσεως του ασφαλιστικού 
κινδύνου θα αναφέρεται ο ΕΟΤ, ο οποίος και θα εισπράτ¬ 
τει, δι’ ίδιο λογαριασμό. 

ι. Η Κοινότητα θα αναλάβει την υποχρέωση να εγκατα- 
στήσειστο κτίριο σύστημα πυροπροστασίας σύμφωνα με 
τις ισχύουσες πυροσβεστικές διατάξεις. Η μελέτη πυρο¬ 
προστασίας πρέπει να λάβει υπόψη της την ιδιαιτερότητα 
του κτιρίου. 

ια. Απαγορεύεται η μετατροπή της χρήσης του Μεγά¬ 
ρου πέραν του σκοπού για τον οποίο παραχωρείται, δηλ. 
για πολιτιστικές και συναφείς εκδηλώσεις, εκθέσεις ζω¬ 
γραφικής. 

ιβ. Ο ΕΟΤ δεν έχει καμία υποχρέωση αποζημιώσεωςτης 
Κοινότητας ή άλλη υποχρέωση έναντι αυτής για τυχόν 
ελαττώματατου ακινήτου που παραχωρείται, έστω και κε- 
κρυμμένα, η δε Κοινότητα θα δηλώσει στη σύμβαση που 
θα υπογράφει ότι έχει εξετάσει το παραχωρούμενο ακί¬ 
νητο καιτελεί σε πλήρη γνώση και αποδοχή υπ’ αυτήςτης 
νομικής και πραγματικής κατάστασής του. 

ιγ. Η Κοινότητα οφείλει να μεριμνά καθ’ όλη τη διάρκεια 
της παραχώρησης για την φύλαξη και διατήρηση της κα¬ 
τοχής του παραχωρούμενού ακινήτου και να αποκρούει 
με όλα τα νόμιμα μέσα κάθε καταπάτηση ή απόπειρα κα¬ 
ταπάτησης αυτού ως και να γνωστοποιεί στον ΕΟΤ εγ- 
γράφως κάθε τυχόν προσβολή των δικαιωμάτων του. 

ιδ. Παράβαση οποιουδήποτε όρου από την Κοινότητα, 
καθ’ όσον όλοι οι όροι θεωρούνται ουσιώδεις , θα συνε¬ 
πάγεται την ανάκληση της παραχώρησης και την άμεση 
επιστροφή του ακινήτου στον ΕΟΤ, της Κοινότητας υπο- 
χρεούμενης στην περίπτωση αυτή επί πλέον σε ανόρθω¬ 
ση κάθε ζημίας του ΕΟΤ από την ως άνω αιτία. 

ιε. Ο ΕΟΤ επιφυλάσσεται του δικαιώματος όπως κατά 
την κατάρτιση της συμβάσεως συμπεριλάβει και κάθε 
όρο διασφαλιστικό των δικαιωμάτων του. 

3. Η παρούσα Απόφαση δεν προκαλεί δαπάνη σε βάρος 
του κρατικού προϋπολογισμού. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Απριλίου 2000 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΥΦΥΠΟΥΡΓΟΣ 

